Η **Ευρασιατική Τελωνειακή Ένωση (ΕΤΕ)** είναι μια τελωνειακή ένωση που αποτελείται από όλα τα κράτη μέλη της Ευρασιατικής Οικονομικής Ένωσης.

Η τελωνειακή ένωση αποτελούσε βασικό καθήκον της Ευρασιατικής Οικονομικής Κοινότητας, η οποία ιδρύθηκε το 2000 και τώρα την έχει διαδεχθεί η Ευρασιατική Οικονομική Ένωση. Δεν εισπράττονται τελωνειακά τέλη για τα εμπορεύματα που κυκλοφορούν εντός της τελωνειακής ένωσης και - αντίθετα με μια ζώνη ελευθέρων συναλλαγών - τα μέλη της τελωνειακής ένωσης επιβάλλουν κοινό εξωτερικό τιμολόγιο για όλα τα εμπορεύματα που εισέρχονται στην Ένωση. Μια από τις συνέπειες της τελωνειακής ένωσης είναι ότι η Ευρασιατική Οικονομική Ένωση διαπραγματεύεται ως ενιαία οντότητα στις διεθνείς εμπορικές συμφωνίες, όπως ο Παγκόσμιος Οργανισμός Εμπορίου, αντί των μεμονωμένων κρατών μελών που διαπραγματεύονται για τον εαυτό τους.

Δημιουργήθηκε την 1η Ιανουαρίου 2010. Τα ιδρυτικά της κράτη ήταν η Λευκορωσία, το Καζακστάν και η Ρωσία. Στις 2 Ιανουαρίου 2015 διευρύνθηκε για να συμπεριλάβει την Αρμενία. Η Κιργιζία προσχώρησε στην Ευρασιατική Οικονομική Ένωση στις 6 Αυγούστου 2015. Η αρχική συνθήκη για την ίδρυση της τελωνειακής ένωσης τερματίστηκε με τη συμφωνία για την ίδρυση της Ευρασιατικής Οικονομικής Ένωσης, η οποία υπογράφηκε το 2014 και η οποία ενσωμάτωσε την τελωνειακή ένωση στο νομικό πλαίσιο της Ευρασιατικής Οικονομικής Ένωσης.

Τα κράτη μέλη συνέχισαν την οικονομική ολοκλήρωση και αφαίρεσαν όλα τα τελωνειακά σύνορα μεταξύ τους μετά τον Ιούλιο του 2011. Στις 19 Νοεμβρίου 2011, τα κράτη μέλη δημιούργησαν μια κοινή επιτροπή για την ενίσχυση των οικονομικών δεσμών μεταξύ τους, σχεδιάζοντας τη δημιουργία μιας Ευρασιατικής Οικονομικής Ένωσης έως το 2015. Την 1η Ιανουαρίου 2012, τα τρία αρχικά κράτη σχημάτισαν έναν ενιαίο οικονομικό οργανισμό για την προώθηση της περαιτέρω οικονομικής ολοκλήρωσης. Η Ευρασιατική Οικονομική Επιτροπή είναι ο ρυθμιστικός φορέας για την τελωνειακή ένωση και την Ευρασιατική Οικονομική Κοινότητα.

Η δημιουργία της Ευρασιατικής Τελωνειακής Ένωσης εξασφαλίστηκε με 3 διαφορετικές συνθήκες που υπογράφηκαν το 1995, το 1999 και το 2007. Η πρώτη συνθήκη του 1995 εγγυάται τη δημιουργία της, η δεύτερη το 1999 εγγυάται τη σύστασή της και η τρίτη το 2007 ανακοίνωσε τη δημιουργία ενός κοινού τελωνειακού εδάφους και τη δημιουργία της τελωνειακής ένωσης.

Παραπομπές
----------

1. ↑  «Εγινε το πρώτο βήμα για την Ευρασιατική Οικονομική Ενωση». Το Βήμα. 29 Μαΐου 2014. Ανακτήθηκε στις 19 Σεπτεμβρίου 2019.
2. ↑  Κώστας Μαργαρίτου (2016-02-29). «Η Ευρασιατική Οικονομική Ένωση: Οντότητα για την περιφερειακή οικονομική ολοκλήρωση της Ευρασίας ή μέσο εγκοίτωσης της ρωσικής υψηλής στρατηγικής;». *Σχολή Κοινωνικών και Πολιτικών Επιστημών - Τμήμα Πολιτικής Επιστήμης και Διεθνών Σχέσεων* (Αμητός Πανεπιστήμιο Πελοποννήσου).. Ανακτήθηκε στις 2019-09-19.
3. ↑  «Τι είναι η «Ευρασιατική Οικονομική Ενωση»;». Ριζοσπάστης. 8 Φεβρουαρίου 2015. Ανακτήθηκε στις 19 Σεπτεμβρίου 2019.
4. ↑  Ksenia Kirkham (Ιούλιος 2016). «The formation of the Eurasian Economic Union: How successful is the Russian regional hegemony?». *Journal of Eurasian Studies* (ScienceDirect) **7** (2): 111-128. doi:10.1016/j.euras.2015.06.002. .
5. ↑  «Unofficial translation from Russian» (PDF). Ανακτήθηκε στις 19 Σεπτεμβρίου 2019.
6. ↑  David G. Tarr (2016). «The Eurasian Economic Union of Russia, Belarus, Kazakhstan, Armenia, and the Kyrgyz Republic: Can It Succeed Where Its Predecessor Failed?». *Eastern European Economics* (Taylor Francis Online) **54** (1): 1-22. doi:10.1080/00128775.2015.1105672. .
7. ↑  «Russia, Belarus and Kazakhstan Agree on Customs Union». Turkish Weekly. 5 Δεκεμβρίου 2009. Αρχειοθετήθηκε από το πρωτότυπο στις 4 Ιουλίου 2014.
8. ↑  «Kyrgyzstan, Armenia officially enter Eurasian Economic Union». 24.kg. Αρχειοθετήθηκε από το πρωτότυπο στις 11 Ιουνίου 2016. Ανακτήθηκε στις 11 Ιανουαρίου 2014. Kyrgyzstan and Armenia will officially enter the Eurasian Customs Union that was created by Russia, Belarus and Kazakhstan, on the January 1, 2015
9. ↑  «The Treaty on the Eurasian Economic Union is effective». Eurasian Economic Commission. 1 Ιανουαρίου 2015. Ανακτήθηκε στις 19 Σεπτεμβρίου 2019.
10. ↑  «Russia, Belarus, Kazakhstan sign pact». UPI. 19 Οκτωβρίου 2011. Ανακτήθηκε στις 20 Νοεμβρίου 2011.
11. 1 2 3  «Ukraine cannot get observer status at Eurasian Econ Union due to Association Agreement with EU, Russia». Interfax-Ukraine. 14 Ιουνίου 2013. Αρχειοθετήθηκε από το πρωτότυπο στις 8 Μαΐου 2020. Ανακτήθηκε στις 14 Απριλίου 2018.
12. ↑  Barron, Lisa (1 Οκτωβρίου 2013). «Belarus eases current account deficit with Customs Union, Common Economic Space». Cistran Finance. Αρχειοθετήθηκε από το πρωτότυπο στις 29 Οκτωβρίου 2013. Ανακτήθηκε στις 25 Οκτωβρίου 2013.
13. ↑  «Customs Code: through history pages». 21 Νοεμβρίου 2017. Ανακτήθηκε στις 19 Σεπτεμβρίου 2019. [*νεκρός σύνδεσμος*]
14. ↑  Hans-Michael Wolffgang; Gennadiy Brovka; Igor Belozerov. «The Eurasian Customs Union in transition». *World Customers Journal* **7** (2). .